In This Moment

**In This Moment** on Ameerika *[[metal]]*-ansambel.

Bändi asutasid laulja Maria Brink ja kitarrist Chris Howorth 2005. aastal Los Angeleses. Nad leidsid trummar Jeff Fabbi ning alustasid nime **Dying Star** all. Rahulolematuna oma muusikalise suunaga, muutsid nad oma nime In This Momentiks ning said 2 uut liiget, kitarrist Blake Bunzeli ja bassist Josh Newelli.

2005. aasta hilisemal poolel bassist Newell lahkus ning ta asendati Pascual Romeroga, kes omakorda kiiresti asendati Jesse Landryga. Landry asendati Kyle Konkieliga. 2009. aastal ning Konkiel asendati Travis Johnsoniga aastal 2010. Jeff Fabb ja Blake Bunzel lahkusid bändist 2011. aastal ja nemad asendati Tom Hane'i ja Randy Weitzeliga. Märtsis 2016 teatas trummar Tom Hane oma bändist lahkumisest ja tema asendati Kent Diimmeliga – algse 3 By Design liikmega.

Nende debüütalbum, "Beautiful Tragedy" anti välja 2007. aastal. Teine album "The Dream" ilmus järgmisel aastal saades 73. kohale Billboard 200 edetabelis. Bändi kolmas stuudioalbum "A Star-Crossed Wasteland" tuli välja 2010 ning neljas album "Blood" 2012 augustis, mis jõudis kohale 15. Nende viies stuudioalbum "Black Widow" anti välja novembris 2014, mis jõudis 8. kohale, nende kõrgeim kohti edetabelites kuni praeguseni. Kuues stuudioalbum "Ritual" anti välja 2017. aasta juulis, see jõudis Billboard 200 edetabelis 23. kohale. Seitsmes stuudioalbum "Mother" ilmus 27. märtsil 2020.

Nad on käinud paljudel kuulsatel festivalidel ja turneedel, sealhulgas: Ozzfest (2007/2008), Warped Tour (2009), Download Festival (2009/2013/2018), Mayhem Festival (2010), Music as a Weapon (2011), Uproar Festival (2012), Rock on the Range (2012/2013/2015), Carnival of Madness (2013), Knotfest (2014), Rockfest (2015), Rocklahoma (2015), Louder Than Life (2017/2019), Aftershock (2014/2017) ja Welcome to Rockville (2013/2015/2017/2019).

## Ajalugu
### Kokkutulek ja esimene album "Beautiful Tragedy" (2005–2008)

### "The Dream" (2008–2009) ja "A Star-Crossed Wasteland" (2010–2011)
Augustis 2005 kohtusid Maria Brink ja Chris Howorth oma ühiste sõprade kaudu. Pärast üksteisega tuttavaks saamist ja nägemist, kui palju sarnasust nende vahel on, hakkasid nad koos laule kirjutama. Üsna ruttu leidsid nad abi ka Los Angelese trummarist Jeff Fabbist ja tegid bändi Dying Star. Ebaõnnelikena oma ansambli musikaalse stiili üle, otsustasid nad oma muusika suunda muuta. 2005 aasta keskpaigaks koosnes bänd Brinkist, Howorthist, Fabbist, kitarrist Blake Bunzelist ja bassist Josh Newellist. Bänd salvestas demosid ja laadis neid Myspace'i. Talvel 2005 lahkus Newell bändist, et pühenduda oma teisele projektile Ketaset ning ka heliinseneri tööle. Produtsent Pascual Romero sai siis bändi bassistiks selleks lühikeseks ajaks kuni bändi sõber Jesse Landry tuli bändi, et seda tööd teha. Rob "Blasko" Nicholson sai bändi mänedžeriks pärast nende leidmist läbi MySpace'i võrgustiku. 2005. aasta lõpuks oli In This Moment kogunud endale fännibaasi nii internetis kui ka kontsertidega. See kõik äratas huvi Century Media Recordsis ja bänd sai ülemaailmse plaadilepingu. Bänd avaldas oma debüütalbumi "Beautiful Tragedy" 20. märtsil 2007, kust ilmusid singlid "Prayers" ja samanimeline "Beautiful Tragedy". Albumi produtsent oli Eric Rachel ning stiiliks oli *[[metalcore]]*'i ja *[[hard rock]]*'i segu. Laulusõnad rääkisid Brinki eraelust, enamasti hüljatusest ja muust tragöödiast. Vokaalid vahelduvad Maria *scream*'i ja puhaste vokaalide vahel. Bänd esines mitmel turneel, sealhulgas The Hottest Chicks in Metal Touril 2007 (koos Lacuna Coiliga), Ozzfestil (2007. ja 2008. aasta suvel) ning Megadethi, Rob Zombie ja Ozzy Osbourne'i turneedel. Nad salvestasid bändiga Manntis kaveri Lacuna Coili loost "Heaven's a Lie" Century Media Recordsi projekti "Covering 20 Years of Extreme" raames tehtud kaverialbumile.

In This Moment andis välja oma teise albumi "The Dream" 30. septembril 2008. Album sai kriitikutelt enamasti kiidusõnu ning selle albumiga jõudsid nad esimest korda Billboard  200 edetabelisse, kus saavutasid 73. koha. Albumi produtsent oli Kevin Churko. See album on pehmema kõlaga kui eelmine ja keskendub Maria Bringi puhastele vokaalidele. Albumilt on tulnud mitmeid fännide kontserdi lemmikuid nagu "Forever", "You Always Believed", ja "Into the Light", viimane laul on siiani väga paljudel nende kontsertidel esitatud. Lugu "Forever" anti välja kui albumi esisingel. Albumi ilmumise promomiseks läks In This Moment turneele koos Five Finger Death Punchi, Mudvayne'i, Papa Roachi ja Filteriga. Nad esinesid ka turneel "Give It a Name" Suurbritannias ja 2009. aastal turneel "Warped", mängides Ernie Balli laval. Samuti astusid nad üles 2009. aasta Download Festivali teisel laval. Kaver Blondie loost "Call Me" sai albumi "The Dream" teiseks singliks. Uusversioon on albumi eriväljaande "The Dream: Ultraviolet Edition" peal, anti välja "Warpedi" turnee ajal ning sisaldas varem avaldamata lugusid ja akustilisi esitusi. Esimeseks turneeks, kus bänd oli peaesineja, sai "A Winter to Remember". Neid toetasid bändid In Fear and Faith, Agraceful ja Motionless in White. Sügisel 2009 teatasid Maria Brink ja Chris Howorth, et nad on alustanud uue albumi jaoks materjali kirjutamist ning järgmine album saab olema raskema kõlaga ja tumedam. Brink avalikustas albumi pealkirja "A Star-Crossed Wasteland" veebruaris 2010. Pärast tiitli "the Hottest Chick in Metal" saamist aprillis 2010 Revolver Golden Godsi auhinnagalal ütles Maria intervjuus, et "A Star-Crossed Wasteland" ilmub 13. juulil 2010. Albumi esimene singel "The Gun Show" jõudis iTunesi 1. juunil 2010. Albumit müüdi 10 500 eksemplari, see jõudis edetabelis 40. kohale. Suvel mängis bänd Mayhem Festival 2010 turneel koos Korni, Rob Zombie, Five Finger Death Punchi, Hatebreedi, Shadows Falli ja teistega. 24. septembril 2010 avaldasid nad muusikavideo singlile "The Promise", mille operaator ja režissöör on David Brodsky. 21. novembril 2010 teatati, et nad esinevad turneel "Music as a Weapon V" koos Sevendusti, Disturbedi ja Korniga. Mõned kontserdid turnee esimesel poolel tühistati, sest Disturbedi laulja David Draiman jäi haigeks. Teine pool läks siiski plaanipäraselt. Pärast seda läks bänd peaesinejatena turneele "Hell Hath No Fury" koos Straight Line Stitchi, System Divide'i ja Sister Siniga. Bänd esines ka All Starsi turneel koos Emmure'i, Alesana, Iwrestledabearonce'i, Blessthefalli, For Today, Born Of Osirise, Motionless In White'i ja Sleeping with Sirensiga. 

### "Blood" (2011–2014) ja "Black Widow" (2014–2016)

Mais 2011 postitas In This Moment Facebooki teate, et nad töötavad uue albumi materjali kallal ning loodavad selle avaldada 2012. aastal. See album salvestati ilma Jeff Fabbi ja Blake Bunzelita, kuigi nad mõlemad töötasid James Durbiniga kuni 2011. aasta septembrini. Novembris 2011 võtsid nad osa laeval toimunud kontserdist "ShipRocked" koos Candleboxi, Hinderi, Filteri, Sevendusti, Buckcherry ja paljude teistega. "Blood" oli esimene album, kus nad ei teinud koostööd oma kauaaegse mänedžeri Blaskoga. 6. aprillil 2012 avaldati, et "Blood" saab albumi pealkirjaks. 14. mail 2012 teatati, et albumi täpseks ilmumiskuupäevaks saab 14. august 2012. Laul "Blood" ilmus albumi esimese singlina 12. juunil 2012 ning juba 18. juunil tehti avalikuks ka kaanepilt ja laulude nimekiri. Mõlemad, nii singel kui ka album sertifitseeriti kullaks Recording Industry Association of America poolt kevadel 2017 müüginumbriga 500 000 eksemplari. Albumi promomiseks esitasid nad mõningaid laule ja laulu juppe oma kontsertidel enne albumi väljatulekut. 2012. aasta lõpupoolel esinesid nad avaaktina Shinedowni ja Papa Roachi USA suveturneel. Veel esinesid nad 2012 Uproar Festivalil ja 2013 Carnival of Madnessi turneel. 16. aprill 2013 kuulutas In This Moment Facebooki vahendusel, et hakkavad filmima oma esimest kontserdi DVD-d Wisconsini osariigi Madisonis Orpheumi teatris. Kontsert filmiti 21. mail ning selleks tehti eriline lavakujundus, kostüümivahetused, rekvisiidid ja olid ka tantsijad. See kontsert oli esimene, kus bänd esines oma tantsijatega (nimega Blood Girls). Laulude nimekiri koosnes enamasti albumi "Blood" lugudest. "Blood at the Orpheum" avaldati 21. jaanuaril 2014. Albumil leidub intervjuusid Mariaga ja stseene lavatagusest elust. Filmi režissöör oli Brad Golowin ning kontsertheli miksis ja parandas produtsent Kevin Churko. Sügisel 2013 said nad turnee "The Hellpop" peaesinejaks koos bändide Motionless In White, West Hollywood, Kyng ja All Hail the Yetiga. Kontserdi teises pooles aastal 2014 esinesid nad koos bändidega Butcher Babies, Devour the Day, All Hail the Yeti ja Before the Mourning.

In This Moment teatas 5. veebruaril 2014, et nad jätsid Century Media ning allkirjastasid plaadilepingu Atlantic Recordsiga, kes avaldab nende viienda albumi. Nad mainisid ka, stuudiotöö algab 23. veebruaril. Chris Howorth ütles: "Meil on palju ideid ja see viis, kuidas me "Bloodi" tegime, erines kõikidest albumitest, mis me varem olime teinud. Me tõime ideed, tükid ja osad stuudiosse ja kirjutasime iga laulu stuudios ühekaupa. Kõikidel teistel albumitel olid meil laulud vormindatud ja juba koos. Nii et seekord me teeme jälle samamoodi. Me üritame kopeerida "Bloodi" võlu ja võtta see stiil ning kõla, mis meil oli "Bloodi" albumil ja lihtsalt teha seda suuremalt ja paremalt olles samal ajal truu sellele samale õhkkonnale. See on meie kõla. Me tunneme, et oleme midagi leidnud, ja tahame kinnitada lipu maasse selle mäe tippu." Viienda albumi "Black Widow" avasingel "Sick Like Me" jõudis digitaalsete jaemüüjateni 9. septembril 2014. Album ise, mille produtsent oli jälle Kevin Churko, anti välja 17. novembril 2014. Selle albumi reklaamimiseks esinesid nad Knotfestil 25. oktoobril 2014 enne turneed "The Black Widow", mis algas 26. oktoobril ja lõppes 14. detsembril 2014 koos avaaktide Starseti, Twelve Foot Ninja ja 3 Pill Morninguga. "Black Widow" kontserdid toimusid rohkem üksikasjalikult kokkupandud laval, kus oli täiesti uus lavakujundus, rekvisiidid ja koreograafia. 2015. aasta vältel jätkusid turneed Euroopas ja USA-s väikeste vahedega, et toetada bände Papa Roach, Five Finger Death Punch ja Godsmack avaaktina. 18. juuni 2016 tegid nad avalöögi turneel "The Hellpop 2016" koos Hellyeahi, Sunflower Deadi ja Shaman's Harvestiga, enne Rob Zombie ja Korniga ühinemist nende suvise turnee jaoks. 16. märtsil 2016 teatas trummar Tom Hane bändist lahkumisest, tuues põhjuseks loovat ja kunstilist rahulolematust. Bänd asendas Hane'i Kent Diimmeliga, kes oli 3 By Designi trummar.

Bänd tegi oma teledebüüdi TNT sarjas "Murder in the First" teise hooaja osas, mis ilmus 8. juunil 2015. Osa süžee sisaldas koolibussi tulistamist koos bändiga, keda sai näha keldrilaos esitamas laulu "Sick Like Me".

Bändi kümnenda aastapäeva tähistamiseks andis Century Media 4. mail 2015 välja kogumikalbumi "Rise of the Blood Legion: Greatest Hits (Chapter 1)". Sellele kogumikule on nopitud laule neljalt esimeselt albumilt, mis nad tegid koostöös Century Media plaadifirmaga, seetõttu "Black Widow" materjali seal ei esine.

### Ritual (2017–2018) ja Mother (2018–praeguseni)

6. veebruaril 2017 kuulutas bänd välja Põhja-Ameerika kontserditurnee "Half God, Half Devil". See sai alguse 7. aprillil koos soojendusartistidega Gemini Syndrome, Avatar ja Motionless in White. Turnee jätkus 19. juunil, suvel olid soojendusartistideks Motionless in White, Vimic, Starset ja Little Miss Nasty. Sügisene turnee osa algas 22. septembril koos Of Mice & Meni ja Avatariga. Turneel esitatavate laulude nimekiri oli koostatud "Bloodi" ja "Black Widow" lauludest, debüteerides samal ajal ka kolme laulu ansambli kuuendalt albumilt "Ritual", sealhulgas esimest singlit "Oh Lord" ja Phil Collinsi kaverit "In the Air Tonight". "Ritual" ilmus 21. juulil 2017 ja sellel albumil on tõsisem toon. Kitarrist Chris Howorth on albumi kõla kirjeldanud kui "minimalistlikku" ja "toorest". Vokalist Maria Brink ütles, et plaat on vähem seksualiseeritud kui eelmised jõupingutused: „Ma tahtsin inimestele ja kindlasti naistele näidata oma tugevuse teist külge, mis oli minus tõeliselt võimas jõud, mis ei vajanud seksuaalset osa, nii et sellel albumil on kindlasti tõsisem õhkkond... tõsisem sügavam külg meist“. Album jõudis Billboard 200 edetabelis 23. kohale, müües hinnanguliselt 22 000 eksemplari. 14. oktoobril 2018 postitas Chris Howorth oma Instagrami lehele foto, kus ütles, et bändi seitsmes album on juba salvestamisel.

12. novembril 2018 postitas bänd oma Instagrami lehele lühivideo virvendava ja pöörleva sõnaga "Mother". Samasugune liikuv tekst oli mitmeid kuid ka bändi kodulehel koos alamärkusega *Summer 2019*. Hiljem, 17. veebruaril 2019, postitas Maria Brink lühikese video enda suundumisest The Hideouti salvestusstuudiosse Las Vegases. Loudwire'is ilmunud artiklis öeldi, et suure tõenäosusega teeb bänd jälle koostööd produtsent Kevin Churkoga, kes on produtseerinud bändi viis viimast albumit, sealhulgas "Rituali". 

25. märtsil kuulutas Disturbed välja suveturnee, mille teises pooles esineb soojendusartistina In This Moment. In This Momenti enda kevadine turnee sai alguse 3. mail 2019 uhiuue lavakujundusega, mis pidi edasi andma albumi "Mother" temaatikat ja meeleolu.

15. septembril teatas bänd Twitteris, et nende uus singel "In-Between" ilmub 31. oktoobril. Kuid 1. novembril ütlesid nad oma Instagrami fännidele, et laulu avaldamine lükatakse 2020. aasta algusse. 12. novembril teatati Instagramis, et 2020. aasta märtsis algab uus kontserditurnee koos mitme bändiga, sealhulgas Black Veil Bridesiga. Turneega reklaamitakse albumit "Mother".

2020. aasta 21. jaanuaril paigaldas ansambel oma Facebooki lehele taimeri, mis luges aega YouTube'is ilmuva muusikavideo  "The In-Betweeni" ilmumiseni 22. jaanuaril. 22. jaanuaril teatas bänd, et nende seitsmes stuudioalbum "Mother" on plaanis välja anda 27. märtsil 2020. Albumi kaanekujundus ja laulude nimekiri avaldati teatega samal päeval. 21. veebruaril andis bänd välja albumi teise singli "Hunting Grounds", mille külalislaulja oli Joe Cotela ansamblist Ded. 19. märtsil, nädal enne albumi ilmumist, andis bänd välja oma kolmanda singli "As Above, So Below".

## Muusikaline stiil ja inspiratsioon
In This Momentit on kirjeldatud kui *[[gothic rock]]*'i ansamblit *metalcore*-stiili juurtega AllMusicu poolt. Bändi debüütalbum "Beautiful Tragedy" ja kolmas album "A Star-Crossed Wasteland" on *metalcore*. Bändi teine album "The Dream" näitab neid vähem intensiivsena ning liikumas rohkem *[[alternative metal]]*'i ja alternatiivroki suunas. In This Moment hakkas kasutama elemente stiilidest nagu *[[industrial]]* ja elektrooniline muusika oma hilisematel albumitel nagu "Blood" ja "Black Widow". Bändi albumi "Black Widow" stiilina on nimetatud ka *[[gothic metal]]*'it. In this Momentit on kirjeldatud kui *alternative metal*'it. In This Moment on nimetanud oma inspireerivate lemmikbändidena: Pantera, Whitesnake, Ratt, Mötley Crüe, Deftones, Dead Can Dance ja M83.

## Liikmed
#### Praegused liikmed
* Maria Brink – vokaalid, klaver (2005– praeguseni)
*Chris Howorth – kitarr, taustavokaalid (2005– praeguseni)
*Travis Johnson – bass, taustavokaalid (2010– praeguseni)
*Randy Weitzel – rütmikitarr , taustavokaalid (2011– praeguseni)
*Kent Diimmel – trummid (2016– praeguseni)

#### Endised liikmed
*Blake Bunzel – rütmikitarr, taustavokaalid (2005–2011)
*Josh Newell – bass, taustavokaalid (2005)
*Jesse Landry – bass, taustavokaalid (2005–2009)
*Kyle Konkiel – bass, taustavokaalid (2009–2010)
*Jeff Fabb– trummid (2005–2011)
*Tom Hane – trummid (2011–2016)

## Diskograafia

# "Beautiful Tragedy" (2007)
# "The Dream" (2008)
# "A Star-Crossed Wasteland" (2010)
# "Blood" (2012)
# "Blood at the Orpheum" (2014)
# "Black Widow" (2014)
# "Rise of the Blood Legion: Greatest Hits (Chapter 1)" (2015)
# "Ritual" (2017)
#"Mother" (2020)

## Auhinnad ja nominatsioonid